open-index/open-wikipedia-markdown huggingface dataset:
Sundkilen

**Sundkilen** er en innsjø tilknyttet Kviteseidvatnet i Kviteseid kommune i Telemark fylke. Sundkilen er en del av Telemarkskanalen og Skiensvassdraget og blir regnet som en egen innsjø, selv om den ligger på samme høyde som Kviteseidvatnet og kun er atskilt fra dette av et lite sund. Det største tilløpet er Dalaåi, som kommer fra nordvest og renner fra Oftevatnet ved Høydalsmo.

Innerst i Sundkilen ligger Kviteseidbyen, kommunesenteret i Kviteseid kommune. Kviteseidbyen vokste frem i forbindelse med åpningen av Telemarkskanalen i 1892. Ytterst i Sundkilen ligger Kvitsund Gymnas, en videregående internatskole eiet av Norsk Luthersk Misjonssamband

I sundet mellom Sundkilen og Kviteseidvatnet ligger Svånaugsteinen. Trollkona Svånaug mislikte byggingen av steinkirken (Kviteseid gamle kirke) ute ved fjorden, og kastet steinen for å ødelegge kirken. Steinen nådde ikke frem, men ble liggende i sundet.

Sundkilen er et forholdsvis grunt vann. Temperaturen i vannet sommerstid blir ofte høy, og badesesongen er lang. Det er lagt til rette for badende i Kviteseidbyen med egen badebrygge med stupetårn. Sundkilen er kjent som et godt fiskevann. Her finnes ørret, røye, sik, åbbor og ål.

Sundkilen fryser normalt til noen uker før jul, og isen ligger gjerne langt ut i april. Selv i milde vintre legger det seg solid is på Sundkilen. Det er lange tradisjoner for travkjøring på Sundkilenisen. Midt på 1800-tallet startet organisert travkjøring i forbindelse med Kviteseidmarken. Med enkelte års opphold er tradisjonen holdt ved like frem til i dag. Travkjøringen samler i dag 25-30 hester til kappestrid under den årlige Kviteseidmarken i februar.


MS Victoria ved Sundkilen bru-3.JPG|MS «Victoria» på vei ut fra Sundkilen. Kvitsund Gymnas i bakgrunnen over Sundkil bru.
Kvitsund gymnas.jpg|Is på Sundkilen ved Kvitsund Gymnas.
Landscape-with-a-Lake.jpg|
Vue fra Kviteseid Kirke.JPG|Utløpet fra Dalaåi til Sundkilen.
Spind kirke

**Spind kirke** er en korskirke fra 1776 i Farsund kommune, Agder fylke.

Byggverket er i tre og har 500 sitteplasser. Kirken ligger i Lister og Mandal prosti, Agder og Telemark bispedømme.

Adkomst til stedet er via Fv4094 og Fv43.

I oktober 2022 ble store deler av kirkegården stengt da grunnforholdene forårsaket at de begravede ikke blir til jord. Stengingen omfattet rundt 700 graver.

## Referanser


## Litteratur
* 
* 

## Eksterne lenker
* 
* 
* Farsund menighet: Spind kirke
Vanse kirke

**Vanse kirke** er en korskirke i Vanse i Farsund kommune, Agder fylke. Kirken  er en steinkirke og har deler fra middelalderen, men ble ombygget og utvidet i 1848. Den har 1100 plasser.

## Historikk
Kirken er langskipet, og kan være bygget på 1000-tallet. Man antar at kirken ble bygget i årene før Oddernes kirke i Kristiansand, og sistnevnte er datert til midten av det 11. århundre.. På bakgrunn av at Lista etter alt å dømme var et mer folkerikt område enn Oddernes sogn, og disse kirkene synes å være bygget av samme arbeidslag, har Vanse kirke blitt datert til 1037. Kirken feiret derfor sitt 950-årsjubileum i 1987. Muligens kan den første kirken ha blitt bygget i tre og erstattet med en steinkirke på et seinere tidspunkt. Steinkirken kan opprinnelig ha  vært romansk med de rundbuene den fortsatt har. Opprinnelig  hadde den  to vinduer høyt oppe på sørveggen, og et på korveggen. Annen litteratur angir at kirken ble påbegynt omkring år 1200 og utformet med spissbuer i tidlig gotikk. Ut fra dette kan det stemme at de eldste bygningsdelene i den nåværende kirken er fra 1200-tallet.

Kirken ble ombygget og utvidet i 1848 på grunn av en ulykke i kirken der åtte personer omkom og flere ble skadet. Ulykken skjedde da det oppsto panikk i den fullstappede kirken og flere personer ble trampet ihjel.

Andre tidlige kirker på Agder har vært Harkmark kirke i Mandal og Høvåg kirke i Lillesand. Vanse kirke viser i det hele alle tegn til å ha vært Agders fylkeskirke i middelalderens Stavanger bispedømme. For biskopen må kirken ha vært viktig, fordi det er få andre steder i middelalderens Stavanger bispedømme at det er slik permanens i at sognepresten også er kannik i Stavanger. Peder Claussøn Friis skrev på 1500-tallet av Vanse var den største landskyrkja i Stavanger stift.

Utformingen av Øyestad kirke ved Arendal er inspirert av blant annet Vanse kirke.

## Bygningen
Kirken er opprinnelig en langkirke som ble påbegynt på 1200-tallet.

Koret og østveggen ble revet i 1848 og ble erstattet av et stort korsformet tilbygg. Kirken har et våpenhus som trolig er den nedre delen av et eldre vesttårn. Her er en vestportal med frittstående søyler og baser og kapitel. Disse restene tyder på at kirken er bygget tidlig i gotikken på 1200-tallet.

Adkomst til stedet, som er et velkjent turistmål, er via Fv655 og Rv43/Fv651.

## Relikvie
Det ble under restaureringen i 1848 funnet en liten eske av bly med et stykke tøy, litt kalkstein og en beinsplint fra en ukjent helgen (mulig Olav den hellige). Den ble funnet under kirkegulvet i Vanse kirke, like foran det gamle alteret.

## Referanser


## Litteratur
* Ekroll, Øystein; *Med kleber og kalk,Norsk steinbygging i mellomalderen.*, Samlaget, Oslo, 1997, ISBN 82-521-4754-2.
* Brekne, Peder (red., 1987): Vanse kirkejubileum 950 år. Vanse: Lista Menighetsråd
* Muri, Sigurd; *Norske kyrkjer*, Oslo 1971

## Eksterne lenker
* 
* 
* Vanse kirkes historie gjennom 1000 år. 
*  Kirker i Norge (dateringen er usikker)  (*Kirchen in Norwegen*)
Madhyapur Thimi

**Madhyapur Thimi** (også kjent som bare *Thimi*) er en by i Kathmandudalen i Nepal. 

Byen ligger , plassert mellom dalens tre største, internasjonalt kjente byer Katmandu, Patan og Bhaktapur; omtrent  øst for Kathmandu og  vest for Bhaktapur.  Byen dekker et område på .

Administrativt er byen en del av Bhaktapur-distriktet, som ligger i *Bagmati sone* i *Sentralregionen*.

Madhyapur Thimi er dalens fjerde største by.  Innbyggertall i 2005 var beregnet til .

Dens innbyggere hører til newarfolket. Byen har en mer enn 1000 år gammel historie med mange monumenter fra Malla-tida og inskripsjoner helt tilbake til Lichavi-dynastiet.  Den har sterke levende kulturtradisjoner, blant annet med en rekke festivaler, som feires med opptog, sang og dans. 

Den er kjent for sitt håndverk, blant annet for fin keramikk, masker, dukker og håndvevd tøy.  Jordbruket dyrker spesielt mye grønnsaker, noe som har gjort Thimi kjent som Kathmandudalens grønnsakshage.

## Eksterne lenker
* Lite kart over Thimi
Vestbygda kapell

**Vestbygda kapell** er en langkirke fra 1909 i tettstedet Vestbygda (Borhaug) på Lista i Farsund kommune, Agder.

Byggverket er i tre og har 320 plasser. Det ligger ved Borhaug skole.

## Referanser


## Litteratur
* 
* 

## Eksterne lenker
* 
* 
* Farsund kommune
Habanos SA

**Habanos SA** er selskapet til den cubanske statens tobakkmonopol, Cubatabaco. Habanos driver markedsføring, distribusjon og eksporten av cubanske sigarer og andre tobakksprodukter internasjonalt.

## Sigarmerker
Lista viser varenavn på sigarer produsert av Habanos SA.
*Belinda (sigar)  
*Bolívar (sigar)  
*Cabañas
*Cohiba  
*Cuaba  
*Diplomáticos  
*Fonseca
*Gispert
*H.Upmann  
*Hoyo de Monterrey  
*José L. Piedra
*Juan López  
*La Flor de Cano  
*La Gloria Cubana  
*Los Statos de Luxe, etablert 1940, maskinproduseres.
*Montecristo  
*Partagás
*Por Larrañaga
*Punch  
*Quai d'Orsay  
*Quintero y Hno
*Rafael Gonzalez  
*Ramón Allones  
*El Rey del Mundo  
*Romeo y Julieta
*Saint Luis Rey
*San Cristóbal de la Habana  
*Sancho Panza
*Trinidad
*Troya
*Vegas Robaina 
*Vegueros

## Eksterne lenker
*  Habanos S.A.
Gyland kapell

**Gyland kapell** er en langkirke fra 1970 i Flekkefjord kommune, Agder fylke. Kapellet står ved Gyland kirkegård, som var kirkestedet for Gyland inntil kirken i 1929 ble flyttet til Nuland.

Byggverket er i tre og har 100 plasser.

Kirkestedet går tilbake til middelalderen.

## Kilder
* 

## Eksterne lenker
* 
* Gyland menighet
Cubatabaco

**Cubatabaco**, eller «Empresa Cubana del Tabaco», er den cubanske stats tobakkmonopol. Det ble grunnlagt i 1962 etter Cubas tobakkindustri hadde blitt nasjonalisert av Fidel Castro.

Cubatabaco skulle håndtere og kontrollere all produksjon og distribusjon av Cubas tobakkprodukter både lokalt og  internasjonalt til i 1994, da ble Habanos SA etablert for å ta seg av den internasjonale delen.
Gyland kirke

**Gyland kirke** er en korskirke fra 1815 i Gyland, en bygd som ligger Flekkefjord kommune, Agder fylke. Byggverket er i tre og har 300 sitteplasser.

## Flyttingen av Gyland kirke
På Gyland gard var det fra eldre tid en gammel langkirke vi ikke vet så mye om.  Den ble i 1815 erstattet med nåværende Gyland kirke.  Denne kirken er større enn den gamle og bygd som korskirke.   I 1929 ble kirken flyttet fra Gyland gard til dens nåværende beliggenhet på Nuland, ved Nulandsvannet på Sandvikodden. Dette medførte en betydelig strid i kirkesognet. Hovedbegrunnelsen for å flytte kirken var at dens nye plassering var mer sentralt for Gyland som område og bygd, og at kirken i alle fall trengte til en stor reparasjon. Det mest sentrale argumentet mot var at kirkegården, med alle dens graver, naturlig nok ikke kunne flyttes med, og det var heller ikke mulig å etablere noen ny kirkegård på Sandvikodden. Konsekvensen av dette ble at i dag ligger kirkegården der den lå fra før, med et tilhørende kapell. Dette kapellet brukes også av andre trossamfunn i Gyland.

### Krusifikset fra Limoges
Flyttingen tok to år, og var ferdigstilt i 1929. Under prosessen ble det funnet et krusifiks, som ble oversendt til Kunstindustrimuseet, nå Nasjonalmuseet. Etter ønske fra Gyland menighetsråd ble krusifikset tilbakeført til kirken i 2012.

## Klokker
Klokketårnet har to klokker, som er beholdt i manuell drift (ikke mekanisert).

## Referanser


## Kilder
* 

## Eksterne lenker
* 
* 
* Gyland menighet
Scene 2

***Scene 2*** var et norsk underholdningsprogram med Dan Børge Akerø som gikk direkte på TV 2 fra 1993 til 1994. Sendingene gikk på fredagskvelder, direkte fra Hotel Royal Christiania i Oslo. Ved siden av aktuelle gjester inneholdt programserien *TV-flax*-spillet og en internasjonal talentkonkurranse for barn. Seerne måtte kjøpe skrapelodd for å kunne delta i spillet om de store gevinstene i TV-studio. Programmer var delt i to, avbrutt av nyheter og vær.

Første sending var en halvtimes presentasjon av programmet. Den første ordinære sending kom derfor ikke før 15. januar.

Premieren ble sett av 950 000, og var det mest sette programmet på TV 2 den uken.

## Referanser
Netlandsnes kapell

**Netlandsnes kapell** er en langkirke fra 1886 i Kvinesdal kommune, Agder fylke.

Byggverket er i tre og har 100 plasser. Den ligger i Lister prosti, Agder og Telemark bispedømme.

Adkomst til stedet er via Fv839 og Rv465.

## Referanser


## Litteratur
* 

## Eksterne lenker
* 
* 
*  Kirker i Norge  (*Kirchen in Norwegen*) (bilde)
Flekkefjord kirke

**Flekkefjord kirke** er en åttekantet kirke fra 1833 i Flekkefjord i Agder, oppført etter tegninger av slottsarkitekt Hans Ditlev Franciscus von Linstow.

Byggverket er i tre og har 650 plasser. Kirkerommet er preget av empirestil, med gallerier i to etasjer langs fem av veggene. Altertavlen er et gullkors i en bue, flankert av søyler som bærer en gavl. Både den og prekestolen er fra 1938 og tegnet av Linstow. Dagens orgel er bygget spesielt for Flekkefjord kirke ved Marcussen & Sønners orgelbyggeri i Aabenraa i Danmark, og sto klart i 1983. Orgelet har 24 stemmer og fasaden er i empirestil tilpasset kirkens interiør. Linstow laget særskilte tegninger til Flekkefjord og omtales som mer interessante enn de øvrige Linstow-kirkene i landsdelen.

To gravkapeller sogner under kirken: Sundslia kapell og Søyland kapell.
Søyland kapell er tegnet av arkitektene Thilo og Bjørn Schoder.
Tegningene til kapellet var ferdig 29. oktober 1959, før tegningene til Ishavskatedralen i Tromsø var klar i februar 1960. Disse to kirkebygningene har likhetstrekk, men er tegnet av ulike arkitekter, ettersom Jan Inge Hovig er arkitektene til "Ishavskatedralen".

Adkomst til stedet er via fylkesvei 44.

## Tidligere kirker
Ifølge Lorentz Dietrichson var det kirke på stedet før 1460. Kirken som ble revet i 1790 kan ha vært fra middelalderen. Den forrige kirken på stedet var også åttekantet og ble oppført i 1790. Den skal ha vært svært lav under taket og uten særlig grunnmur. Rundt 1831 var både forbedring av den eksisterende og oppføring av ny kirke aktuelt. Den nye kirken ble oppført i løpet av 1832, mens den gamle ble revet samme år eller året før (kilden er uklar). Prekestol og alter ble satt inn i den nye kirken. Den omkring 40 år gamle bygningen var også for liten for det raskt voksende folketallet. Kirken fra 1790 (andre kilder nevner 1783) hadde klokkene i en takrytter og et tilbygg for kor:

## Referanser


## Eksterne lenker
* 
* 
* Flekkesfjord kirkelige fellesråd om kirken
Hidra kirke

**Hidra kirke** er en åttekantet og korsformet kirke fra 1854 i Flekkefjord kommune i Agder fylke. Den ligger i tettstedet Kirkehamn på øya Hidra og står på et liste nes som stikker ut i havnen.

## Bygget
Byggverket er i tømmer og har 700 plasser (500-600 sitteplasser ifølge Myckland). Den er en mellomting mellom langkirke og korskirke, med en kombinasjon av åttekantet og korsformet grunnplan. Regjeringen ga løyve til oppføring av kirken i 1851 og den ble innviet i 1854. Kirken har mange likhetstrekk med Kistrand kirke i detaljer som utforming av takrytter og vinduer. Ifølge Eldal har kirkens utforming innslag av historisme og er også eksempel på variasjonen i 1800-tallets kirkebygging. Myckland karakteriserer stilen som empire. 

Døpefonten er fra omkring 1600, kirklokkene er fra 1609 og 1752 og ble brukt i den forrige kirken. Til kirken hører også et gotisk alterstaup og dåpsfat fra 1600-tallet, og en bibel fra 1717; begge stammer fra den tidligere kirken som stod på stedet, og som ble revet i 1852.

Kirken fikk orgel i 1913 betalt av innsamlede midler. Det ble satt inn vedovner i 1877 og elektrisk oppvarming i 1951. I 1929 ble interiøret malt i lyse farger. Koret har et glassmaleri.

Dagens altertavle er malt av Marcelius Førland, en kunstner fra Kvinesdal, og var en gave fra Astrid og Peter M. Sivertsen. Ekteparet Sivertsen ga også penger til å installere varmeapparater i kirken.

## Historikk
I kirken ble det satt opp en utstilling laget til 150-årsjubileet. I den utstillingen kunne man se tegninger, skrifter og annet som viser Hidra har vært kirkested siden 1348, da en prest i «Hitra kirkja» ble nevnt.

Ifølge Ringard ble det allerede i 1060 oppført en liten steinkirke i Kirkehavn på Hidra. Hidra kirke var tidligere under Sogndal i Dalane (etter svartedauden mistet trolig Hidra rett til egen prest), og det var ofte messefall på grunn av lang og besværlig reise fra Sokndal. Fra 1746 var det fastboende kapellan på Hidra. I 1820 ble Flekkefjord eget prestegjeld med Hidra som anneks, og i 1824 ble Flekkefjord og Hidra overført fra Dalane til Lister prosti. Den forrige kirken var av treverk og i dårlig stand og ble revet i 1852, det er uklart om dette var en kirke fra middelalderen. Rester av altertavlen i den forrige kirken og tavlen ble trolig laget av Pieter Reimers på 1600-tallet.

## Minnesmerke over falne
Ved kirken står et minnesmerke over de som falt i strid eller som omkom på sjøen i perioden 1940–1945, det vil si under andre verdenskrig.

## Bildegalleri

File:Kirkehavn - no-nb digifoto 20150625 00047 NB MIT FNR 27860.jpg|Kirkehavn, en uthavn vest på øya Hidra i Flekkefjord kommune, fotografert i 1973. Hidra kirke står på et liste nes som stikker ut i havnen.
File:Kirkehavn - no-nb digifoto 20150625 00057 NB MIT FNR 27862.jpg|Kirkehavn i 1973.


## Referanser




## Eksterne lenker
* 
* Flekkefjord kirkelige fellesråd om kirken
RiksDan

***RiksDan*** var en norsk talkshow og underholdningsprogram med Dan Børge Akerø som gikk på TV 2 fra 1994 til 1995. Programmet gikk forholdsvis sent på fredagskveldene. Opptakene ble gjort noen timer før sending.

Programmet var inspirert av Børges ''SenFredag'', men skulle inneholde mer dagsaktuelt stoff enn førstnevnte. Programmet ble nedlagt høsten 1995 etter et stort frafall i seertallene.

Den andre sendingen ble sett av 600 000. 

## Referanser
Eiken kirke

**Eiken kirke** er en korskirke fra 1817 på Eiken i Hægebostad kommune, Agder fylke.

Byggverket er i tre og har 300 plasser.

Adkomst til stedet er via Rv42.

## Referanser


## Kilder
* 

## Eksterne lenker
* 
* Vest-Agder fylkeskommune 
* 
* Hægebostad kirkelige fellesråd 
*  Kirker i Norge  (*Kirchen in Norwegen*)
Hægebostad kirke

**Hægebostad kirke** er en åttekantet kirke fra 1844 i Hægebostad kommune, Agder fylke.

Kirken ble bygget etter tegninger av sogneprest Nils Christian Hald (tjenestetid 1841-1844) med godkjenning og mindre merknader fra statskonduktør Christian H. Grosch. Torje Taralsen Birkeland var byggeleder..

Byggverket er i tre og har 450 plasser. Den fikk elektrisk lys i 1921. Orgel ble satt opp i 1932.

Kirken ligger i Lister prosti, Agder og Telemark bispedømme.

I Inwood, USA, satte norske utvandrere opp en kirke som det kalte Hægebostad.

## Tidligere kirke
En kirke på stedet er nevnt første gang i 1445, men det er ikke kjent hva slags bygning dette var. Kirkestedet er nevnt i Stavanger kapitels jordebog, 1620. Den middelalderske bygning ble revet i 1629 og en langkirke av tømmer ble oppført i stedet. Tømmerkirken hadde et lite tårn, klokkene hang i et eget lite bygg (støpul) og små vinduer. Tomten var omtrent den samme som dagens kirke. I 1723 solgte kongen kirken for å skaffe penger til statskassen. På auksjonen kjøpet fire bønder kirken på vegne av bygdens allmue. Bygningen ble etterhvert for liten, presten N.C. Hald argumenterte i 1843 også for at bygningen ikke var verdig som gudshus. Treverk fra kirken fra 1629 ble brukt om igjen da ny kirke ble oppført i 1844.

## Referanser


## Eksterne lenker
* ''Hægebostad kyrkje 150 år'', [Tingvatn] : Hægebostad menighetsråd, 1994. På bokhylla.
* 
* Bilder hos Digitalt museum
*
Lothar Bisky

**Lothar Bisky** (1941–2013) var en tysk politiker (Die Linke) og medlem i Europaparlamentet. Han var leder i fraksjonen GUE/NGL i Europaparlamentet og leder i det europeiske venstrepartiet.

## Liv og virke
### Bakgrunn
Lothar Bisky vokste opp i Vest-Tyskland i Brekendorf i Schleswig-Holstein og innvandret til DDR i 1959 18 år gammel, fordi den finansielle situasjonen i familien hans tillot ikke at han kunne ta abitur i Vest-Tyskland. Senere studerte han i Berlin og Leipzig og jobbet som medieviter. Han ble medlem i SED i 1963.

### Karriere
Fra 1980 til 1986 arbeidet han som dosent ved *Akademie für Gesellschaftswissenschaften beim Zentralkomitee der SED*. I 1986 ble han professor for film- og fjernsynsvitenskap og rektor i høyskolen *Hochschule für Film und Fernsehen* (HFF) i Potsdam.

For offentligheten ble han første gang synlig da han talte på den største demonstrasjonen under den fredelige revolusjonen i DDR på 4. november 1989 på Alexanderplatz i Berlin med 500000 deltakere.

Lothar Bisky var første gang leder for SEDs etterfølgerparti, som da het *[[Partei des Demokratischen Sozialismus]]* (PDS), fra 1993 til 2000. I 2003 ble han igjen valgt til partiets leder. Fra 2007 etter sammenslåingen med partiet WASG til partiet *Die Linke* var han partiets leder sammen med Oskar Lafontaine. I valget 2009 ble han medlem i Europaparlamentet. Derfor stilte han ikke igjen i valget til partileder i *Die Linke* i 2010.

Lothar Bisky er omstridt på grunn av sin mulige Stasi-fortid. Ved valget i 2005 ble han valgt inn i Forbundsdagen og forsøkte å bli valgt til en av parlamentets 6 visepresidenter. Han tapte i alle fire valgomgangene på grunn av de andre partienes skepsis mot ham som følge av mistankene om hans Stasi-fortid. Det såkalte Rosenholz-arkivet inneholder to kartotekkort hvor Bisky fra 1966 er registrert i Stasis utenlandsetterretningstjenste HVA med dekknavnet «Bienitz» og fra 1987 med dekknavnet «Klaus Heine». Bisky hevder å ha hatt «de vanlige kontaktene» til Stasi, men nekter for å ha underskrevet en forpliktelseserklæring.

Da Lothar Bisky ble rektor i filmhøyskolen HFF i Potsdam, ble han et emne til Stasis Hovedavdeling HA XX/7 som var ansvarlig for kontrollen av radio, film og TV. Overfor HA XX/7 beskrev HVA Lothar Bisky som «en pålitelig kamerat» som «strengt følger anvisninger og alltid er ærlig overfor Ministeriet for statssikkerhet».

I 2007 betvilte Bisky i offentligheten at det hadde eksistert en formell ordre om å skyte flyktninger ved Berlinmuren, til tross for at drapene på flyktninger er allment kjent. Uttalelsen ble kritisert også av folk innenfor hans eget parti.

## Referanser


## Eksterne lenker
* 
* 
* 
*
Ålefjær bedehuskapell

**Ålefjær bedehuskapell** er et bedehus i bydelen Ålefjær i Kristiansand kommune, Agder fylke.

Bedehuset ble innviet 19. desember 1908.

Kort tid etter, den 14. august 1910 ble ett tilbygg med kapell innviet og det første samarbeidet mellom ett bedehus og kirke. Kapellet kan lukkes igjen med dører slikt at storsalen opererer som bedehus. Åpnes dørene til kapellet fungerer storsalen som vigslet kirkebygg.

Ålefjær Bedehus lå under Tveit kirke (Kristiansand) frem til rundt 2005 da Oddernes Menighet & Justvik kirke fikk ansvar for Ålefjær.

Tomten bedehuset ligger på ble i sin tid overrakt til Ålefjærs innbyggere med forutsetning om at det skulle tjene som gudshus for dem til all tid.

Adkomst til stedet er via Fv453 og Rv452.

## Eksterne lenker
* 
*  Kirker i Norge  (*Kirchen in Norwegen*)
Grim kirke

**Grim kirke** er en arbeidskirke med katedralpreg fra 1969 matrikulert til Møllevannsveien på Grim i Kristiansand kommune, Agder fylke. Kirken er tegnet av daværende byarkitekt i Kristiansand, Alv Erikstad.

Byggverket er i betong og har 750 plasser. Else Marie Jakobsen har laget antependiet *Kirkeåret* til Grim kirke. 

Adkomst til stedet, som er et velkjent turistmål, er via Rv9 og E18.

## Referanser


## Eksterne lenker
* Grim menighet 
*  Kirker i Norge  (*Kirchen in Norwegen*)
* Grim kirke, Norske kirkebygg
* 
*
Hånes kirke

**Hånes kirke** er en arbeidskirke fra 1986 i Kristiansand kommune, Agder fylke.

Byggverket er i mur og har 300 plasser.

Kirkens altertavle utgjøres av monotypiene som er limt til veggen i hele koret, laget av kunstneren Borgny Svalastog.

## Referanser


## Eksterne lenker
* Kristiansand Kirkelige Fellesråd om Hånes kirke 
* Hånes kirke på kirkenorge.no
*
Katrin Göring-Eckardt

**Katrin Dagmar Göring-Eckardt** (født 1966) er en tysk politiker (De grønne) og tidligere borgerrettsforkjemper i DDR. Hun var fra 2005 til 2013 Forbundsdagens visepresident, og fra 2009 til 2013 preses i synoden i Tysklands evangeliske kirke. 

Göring-Eckardt ble i november 2012 sammen med Jürgen Trittin valgt som sitt partis toppkandidat ved Forbundsdagsvalget i 2013. Hun ble i januar 2017 valgt til samme rolle foran valget i Tyskland 2017, denne gang sammen med Cem Özdemir.

Katrin Göring Eckhard har studert teologi, men fullførte ikke studiene. I 1989 hørte hun til grunnleggerne av borgerrettsorganisasjonen Demokratie Jetzt i DDR.  Hun ble innvalgt til Forbundsdagen første gang ved valget i 1998.

## Litteratur
* Mariam Lau: «Bundestagsvizepräsidentin Katrin Göring-Eckardt», i: Michael F. Feldkamp (red.): *Der Bundestagspräsident. Amt – Funktion – Person* (16. valgperiode). Olzog, München 2007, ISBN 978-3-7892-8201-0

## Referanser


## Eksterne lenker
* 
* 
* Biografi på internettsiden til Forbundsdagsgruppen til Bündnis 90/Die Grünen
* Biografi i Forbundsdagen
Hermann Otto Solms

**Hermann Otto Solms**, egentlig **Hermann Otto Prinz zu [[Solms|Solms-Hohensolms-Lich]]**, (født 24. november 1940 i Lich) er en hessisk prins og tysk liberal politiker. Han var formann for FDPs fraksjon i den tyske Forbundsdagen fra 1991 til 1998, og fra 1998 har han vært visepresident for Forbundsdagen. Han studerte økonomi og landbruksvitenskap, og tok doktorgraden i 1975. I 1980 ble han innvalgt i Forbundsdagen. Han tilhører den fyrstelige hessiske adelsslekten Solms.

## Referanser


## Eksterne lenker
* 
*  
* 
*  Biografi
*
Justvik kirke

**Justvik kirke** er en kirke fra 1996 i tettstedet Justvik i Kristiansand kommune, Agder fylke, bygget i gul teglstein. Justvik kirke er en kirke i Oddernes sokn, den deler sokneprest med Oddernes kirke.

## Referanser


## Eksterne lenker
* Menighetens hjemmeside
*  Kristiansand Kirkelige Fellesråd 
*  Justvik kirke på kirkenorge.no
*
Lund kirke (Kristiansand)

**Lund kirke** er en arbeidskirke fra 1987 i Kristiansand kommune, Agder fylke. Adkomst til stedet er via Marviksveien og Rv471/E39. Den er menighetskirke for Lund menighet i Kristiansand domprosti. 

## Kirkens historie
Byggverket er i mur og tre og har 600 plasser. Kirkebygget ble reist etter at den opprinnelige kirken brant natt til 13. juni 1985. Det gamle kirkebygget var en ombygd «tyskerbrakke» som ble vigslet i 1958. Arkitekt for ombyggingen var Alv Erikstad.  Det som skulle være en interimskirke, fikk altså en levetid på 27 år.  Ved brannen i 1985 ble kirkesalen totalskadd, og altertavlen av Henrik Sørensen gikk også tapt.  En menighetsfløy og en kontorbygning ble imidlertid reddet fra brannen.  Kirkeanlegget i dag består altså av en menighetsfløy og en kontorbygning fra 1958, og en ny kirkesal med tilstøtende menighetssal og kirkestue fra 1987.

## Altertavle
Det nye alterbildet, *«Nattverden»*, er laget i billedvev av tekstilkunstner Else Marie Jakobsen.

## Referanser


## Eksterne lenker
* 
* 
* Agderkultur
* Jubileumsskrift om kirken
* Lund menighets hjemmeside
*  Kirker i Norge  (*Kirchen in Norwegen*)
Randesund menighetshus

**Randesund menighetshus** på Søm i Kristiansand kommune ble bygget i 1975 for å fungere som gudstjenestelokale og menighetshus for bydelen. Byggverket er i mur og tre og har 300 plasser. Altertavlen er et tekstilarbeid fra 1983 av Else Marie Jakobsen, en replikk til hennes eget teppe i Teie kirke fem år tidligere.

Etter at Søm kirke ble innviet i 2004 har menighetshuset gått over til å være bydelshus.

## Referanser
Soloppgang

**Soloppgang** er det tidspunktet øverste kant av solskiven dukker opp over horisonten i øst. Soloppgang må ikke blandes sammen med daggry, som er tiden da det begynner å lysne etter natten, en stund før selve soloppgangen. På grunn av atmosfæriske forhold vil faktisk solen ses *før* den stiger over horisonten, og på den måten kan både soloppgang og solnedgang ses på som optiske illusjoner.

Solens gang fra øst mot vest over jorden kommer av vår planets østoverrettede rotasjon. Denne illusjonen er likevel så overbevisende at de fleste kulturer har hatt myter og religioner bygget opp rundt det geosentriske verdensbildet. 

På den nordlige halvkule kommer ikke den seneste soloppgangen ved vintersolverv (21. eller 22. desember) slik man skulle tro, men snarere en gang mot slutten av desember. I tillegg til at tidspunktet for soloppgang og solnedgang forandrer seg i løpet av året, forandrer det seg også når man reiser vekk fra ekvator. 

Rett før soloppgang kan himmelen få de mest fantastiske farger. Dette er et resultat av lysbrytning i atmosfæren. Sollys er bygget opp av farger med forskjellig bølgelengde, og disse blir spredd av støvpartikler når de går gjennom atmosfæren. Det er dette som gjør at fargen på himmelen kan variere fra blått til rødt avhengig av hvor mye støv det er i atmosfæren og hvilken bane lyset tar. Når solen går ned eller står opp, blir sollyset refraktert i atmosfæren og danner et vertikalt fargespektrum. Disse fargene forsvinner en etter en, og den røde enden av spekteret forsvinner først. En sjelden gang kan man se grønne flekker rett før solen kommer over horisonten.

## Referanser




## Eksterne lenker
* 

* Formler for utregning av tiden for skumringen 
* Derfor er himmelen blå
Anke Fuchs

**Anke Fuchs** (født; **Anke Nevermann** 1937–2019) var en tysk politiker (SPD). Hun var familieminister i den føderale regjeringen fra april til oktober 1982 og visepresident for Forbundsdagen fra 1998 til 2002. Fra 2003 var hun leder for Friedrich-Ebert-Stiftung.

## Liv og virke
### Bakgrunn
Hun var datter av regjeringssjefen i bystaten Hamburg, Paul Nevermann, og hans hustru Grete. Foreldrene inviterte til hjemmet politikere som Herbert Wehner, Kurt Schumacher, Wilhelm Pieck og Otto Grotewohl. Foreldrene, begge bestefedre og to brødre var medlemmer av SPD. Selv ble hun med i partiets ungdomsorganisasjon (*Falken*) som skoleelev, og var aktiv i demonstrasjoner mot atomvåpen. Hun ble partimedlem i 1956, kort før hun tok abitur. Samme år begynte hun på jusstudere og i 1964 tok hun *Zweiter Staatsexamen*. 

### Karriere
Hun begynte så som sakkyndig, nærmere bestemt *Referentin für Arbeitsrecht und Sozialpolitik*, for Deutscher Gewerkschaftsbund (DGB) for distriktet Nordmark. Hun var med i styret for fagorganisasjonen IG Metall fra 1971 til 1978.

I 1977 ble Fuchs utnevnt til statssekretær i Departementet for arbeids- og sosialsaker av minister Herbert Ehrenberg. I 1979 ble hun partiledelsen (*Parteivorstand*) for SPD. Hun ble innvalgt i den vesttyske Forbundsdagen i 1980, da som representant for valgkretsen Köln II i Nordrhein-Westfalen.

Den 28. april 1982 ble Fuchs utnevnt til minister for ungdom, familie og helse av forbundskansler Helmut Schmidt. Etter de konservatives valgseier måtte hun gå av den 4. oktober 1982. 

Hun ble tilbudt å stå som kandidat som ministerpresident i Niedersachsen i 1980-årene, men avslo fordi Gerhard Schröder hadde sterkere støtte. I 1990 stod hun som SPDs kandidat for samme verv i Sachsen, men CDU med Kurt Biedenkopf vant valget.

Fuchs forble medlem av Forbundsdagen inntil 2002. Hun var visepresident for SPD-fraksjonen fra 1993 til 1998 og visepresident i Forbundsdagen fra 1998 til 2002. 

I mange år var hun president for Deutscher Mieterbund og for Friedrich Ebert-Stiftung fra 2003 til 2010. Hun fokuserte på nasjonal og internasjonal utdannelse, støtte til unge vitenskapsfolk, og europeisk politikk for fred og sosiale reformer. Hun var ærespresident fra 2010.

Fuchs var gift og hadde to barn. Hun døde den 14. oktober 2019 etter lang tids sykdom.

## Verker
*

## Referanser




## Eksterne lenker
* Biografi
*
Torridal kirke

**Torridal kirke** er en langkirke fra 1978 i Kristiansand kommune, Agder fylke. Byggverket er i leca og har 250 plasser.  Kirken har en altertavle i billedvev av Else Marie Jakobsen fra 1981. Tema for tavlen er «Fra torner til seier» og størrelsen er 200 x 250 cm.

## Referanser


## Eksterne lenker
* 
* Hjemmeside
* Torridal kirke på agderkultur.no
Tveit kirke (Kristiansand)

**Tveit kirke** er en langkirke opprinnelig fra 1100-tallet i Kristiansand kommune, Agder fylke.

Byggverket er i stein og har 450 plasser.

Adkomst til stedet er via riksvei 41 og fylkesvei 453.

## Galleri

File:Kristiansand, Tveit kirke fra nordøst.JPG|Kirken fra nordøst
File:Kristiansand, Tveit kirke fra nord.JPG|Kirken fra nord
File:Kristiansand, Tveit kirke, inngangsparti.JPG|Inngangspartiet
File:Kristiansand, Tveit kirke, inngang til koret, syd.JPG|Inngang til koret fra syd
File:Tveit kirke, Vest-Agder - Riksantikvaren-T202 01 0495.jpg|Tveit kirke fra syd ved begynnelsen av 1900-tallet 


## Referanser


## Eksterne lenker
* 
* Tveit menighets hjemmeside
* Agderkultur
*  Kirker i Norge  (*Kirchen in Norwegen*)
*
Tveit menighetshus

**Tveit menighetshus** er fra 1988 i Kristiansand kommune, Vest-Agder fylke.

Byggverket er i tre og har 120 plasser.
Vågsbygd kirke

**Vågsbygd kirke** er en kirke konstruert i en rektangulær form, med første byggetrinn fra 1959 og dagens hovedkirke fra 1967 - beliggende i Vågsbygd i Kristiansand kommune, Agder fylke. Dette er Idag hovedkirken for Indre Vågsbygd med om lag 20&nbsp;000 innbyggere, etter at Ytre Vågsbygd ble skilt ut som eget prestegjeld i 1977 og selvstendig kirkesogn fra 1978, under navnet Voie kirke.

Byggverket er i betong og stein med rød trekledning, og har 650 plasser, fordelt på 450 i kirkesalen, og 200 på galleri og i menighetssal. arkitekt var Christon A. Christensen, som også tegnet Nye boligområder i Vågsbygd. Altertavlen er av Per Odd Aarrestad og har motiv fra påskebudskapet. Kirken har også glassmalerier av Torvald Moseid med tema De 12 apostler.

Kirketomten ble innkjøpt i 1939, men krigsårene og 1950-tallets rasjonering forsinket byggingen. Presteboligen stod ferdig 1953 og Vågsbygd fikk samme år sin første residerende kapellan. Den første del av kirken stod ferdig 22. november 1959, og andre byggetrinn med dagens hovedkirke 18. juni 1967, etter nesten tretti års planlegging og innsamling blant frivillige. Kommunen bar om lag 90% av kostnadene. KFUM og KFUK speidergrupper ble opprettet i 1968, og musikk ble etterhvert en sentral del av ungdomsarbeidet. Ungdomskoret NotaBene ble startet i 1969 av Dag Vige.

Konfesjonelt stod misjonsarbeidet sterkt, i starten ble det rekruttert prester tilknyttet Misjonsselskapet (NMS) og Menighetsfakultetet (MF). Det ble drevet utstrakt ytremisjon med innsamlinger til Israelmisjonen, NMS, Samemisjonen og Sjømannsmisjonen. Fra 1973 støttet menigheten også indremisjon i den innvandrertette bydelen Slettheia.

Høsten 2022 fikk kirken nytt orgel bygd av nederlandske Verschueren Orgelbouw. Orgelet fra 1967 bygd av Bruno Christiansen ble erstattet av et nytt med 32 stemmer. Organist Bjørn G. Odden innviet orgelet 22. oktober 2022.

## Sogneprester
Mens Torgny Birkeland var kallskapellan og deretter residerende i prestegården fra 1953 til og med innvielsen i 1967, ble kirken sognegjeld fra 1967 med følgende sogneprester:
* 1953-1967 Torgny Birkeland (kapellan)
* 1967-1976 Tormod A Gilje (kapellan: Knut Tallaksen)
* 1976-1978 George Johnsen
*1978-1986 Leif Helgesen og Terje Storaker (konst 1981-83)
*1987-1992 Svein Takle
*1992-2003 Nils Ingvar Nilsen
* 2003-2006 Hilde Nordhagen
* 2095-2013 Bjarte Våge
* 2013-2023 Nils Terje Andersen 
* (2018 Mia Markussen konst 2018, kapellan 2019)
* 2024- Erik Wessman 

## Litteratur
* 

## Referanser


## Eksterne lenker
* Vågsbygd menighet 
* 
*
Hellemyr kirke

**Hellemyr kirke** er en arbeidskirke fra 1988 i Kristiansand kommune, Agder fylke.

Byggverket er i betong og leca og har 220 plasser.

## Referanser


## Eksterne lenker
* Hellemyr menighet 
*
Feda kirke

**Feda kirke** er en korskirke fra 1802 på Feda i Kvinesdal kommune, Agder fylke.
Byggverket er i tre og har 300 sitteplasser. Det er oppført av byggmester Axel Lohne.

Kirken ligger ved Fedafjorden på østsiden av utløpet til Fedaelva, med småbåthavna like ved.

## Referanser



## Eksterne lenker
*
Fjotland kirke

**Fjotland kirke** er en langkirke fra 1836 på Fjotland i Kvinesdal kommune, Agder fylke.

Byggverket er i tre og har 250 plasser. Den er oppført etter typetegninger av Hans Ditlev Franciscus von Linstow.

## Referanser


## Eksterne lenker
* 
*
Knaben kapell

**Knaben kapell** er en langkirke fra 1936 på Knaben i Kvinesdal kommune, Agder fylke.

Byggverket er i tre og har 80 plasser.

Adkomst til stedet er via Fv839.

Det er ikke kirkegård ved kapellet.

## Kilder
* Kvinesdal kirkelige fellesråd
* 

## Eksterne lenker
* Knaben kapell
* 
*  Kirker i Norge  (*Kirchen in Norwegen*)
Pinsebevegelsen i Romania

**Pinsebevegelsen i Romania** teller flere hundre tusen medlemmer og er Europas største i antall medlemmer. Fra slutten av 1990-tallet var nordmennene Frantz Johansen og Øystein Johansen engasjert i et arbeide blant *kloakkbarna* og sigøynere. Særlig var det hos sigøynere og fattige på landsbygda at pinsevekkelsen opplevde stor framgang. Mange ble frelst, og i 1998 ble 272 mennesker døpt.

## Bakgrunn
Pinsebevegelsen er en del av den større pinsevekkelsen. Åndsdåpen (dåpen i Den hellige ånd) fikk en radikal oppvåkning på begynnelsen av 1900-tallet. Den 1. januar 1901 falt Den hellige ånd på Agnes Ozman, og hun regnes som «den første» som fikk denne opplevelsen i nyere tid.

Men det var i 1906 at pinsevekkelsen fikk en verdensvid gjennombrudd ved vekkelsen i Azusa street, Los Angeles. Den afroamerikanske pastoren William J. Seymour startet vekkelsesmøtene i april 1906 under navnet Apostolisk trosmisjon der tusener opplevde åndsdåpen. Til Europa kom pinsebevegelsen med den norske metodist presten Thomas Ball Barratt.

## Se også
* Europa i Fokus

## Referanser


## Litteratur
* Bjørnø, Bjørn. 2007. *Misjon i kristne Europa*. Korsets Seier 16. mars 2007, side 9
* Johansen, Oddvar; Hagen, Kjell; Nyen, Astrid Neema; Kolbjørnsrud, Paul og Filberg, Trond. 2010. *I all verden. Pinsemisjon i 100 år. PYM 100 år 1910-2010* (jubileumsskrift) De norske pinsemenigheters ytremisjon (PYM). 
* Korsets Seier 2006 – 2007. Artikelserien: *Pinsebevegelsen 100 år*.
Voie kirke

**Voie kirke** er en arbeidskirke fra 1990 på Voie i Kristiansand kommune, Agder fylke. Den oppstod med folkeveksten i Voiebyen, hvor det på 1970-tallet ble klart at Vågsbygd kirke ble for liten for hele bydelen Vågsbygd.  Voie ble i 1977 eget prestegjeld og i 1978 eget kirkesogn. Arbeidet ble initiert av Knut Tallaksen, og første sogneprest ble Wollert Meyer.

Første byggetrinn stod ferdig 1982, med ferdigstillelse i 1990. Byggverket er i tegl i en halvsirkelform og har 500 plasser. Adkomst til stedet er via Fv457 og Fv456. Kirkegården ble tatt i bruk høsten 2014.

## Referanser


## Eksterne lenker
* 
* Voie menighet 
* Voie kirke på www.agderkultur.no
* 
*  Kirker i Norge  (*Kirchen in Norwegen*)
Rutebok for Norge

***Rutebok for Norge*** er en oversikt over offentlig transport i Norge. Den har periodevis inneholdt tidstabeller, priser, kart og annen essensiell reiseinformasjon. Den inneholdt også i en periode en liste over norske overnattingssteder.

*Rutebok for Norge* ble først utgitt i 1869 under navnet *Norges Kommunikasjoner* eller *Reiseblad*. Den fikk sitt nåværende navn i 1918 da den ble slått sammen med den tilsvarende utgivelsen for jernbanen. Ruteboken ble utgitt ukentlig mellom 1880 og 1932, senere kom den hver fjortende dag.

Siden 1991 ble den utgitt i papirform av Norsk Reiseinformasjon, med fire utgaver i året, senere to. Mellom 1994 og 2005 ble en elektronisk versjon utgitt på diskett og CD-ROM, med samme innhold som papirversjonen. Siden 2003 var den også tilgjengelig på Internett, på www.rutebok.no, men tjenesten ble lagt ned høsten 2017. Fra august 2011 ble reiseplanleggeren utgitt som iPhone App med en versjon tilrettelagt for blinde og svaksynte, samtidig som papirversjonen ble utfaset.

I april 2017 ble Norsk Reiseinformasjon en del av ny-etablerte Entur AS som overtok eierskap av alle tjenester, inkl. Rutebok for Norge.

Rutebok for Norge utga også et kart over Norge, med ruter og rutenummer påtegnet. Kartet utkom som vedlegg til enkelte utgaver av ruteboken.

### Gamle rutebøker

Fil:Rutebok for Norge nr. 8 1934.jpg|Nr. 8 fra 1934
Fil:Rutebok for Norge nr. 12 1934.jpg|Nr. 12 fra 1934
Fil:Rutebok for Norge nr. 11 1942.jpg|Nr. 11 fra 1942
Fil:Rutebok for Norge nr. 3 1972.jpg|Nr. 3 fra 1972


## Referanser
Biratnagar

**Biratnagar** (nepali बिराटनगर) er en by i Nepal og den 3. største etter Pokhara og Katmandu. Biratnagar er hovedstad i Morang-distriktet i Øst-Nepal. Byen ligger nær grenseovergang *Jogbani* og grensen til India, og er viktig for handelen begge veier. I 2011 var det 261 125 innbyggere i byen. Biratnagar er kjent som hjembyen til den store og politisk mektige Koirala-familien.

## Næringsliv
Biratnagar lever av industri, handel og jordbruk og er et økonomisk kraftsentrum i det østlige Tarai. En av landets første store industribedrifter *Biratnagar Jute Mills* ble startet i byen i 1936. Rundt byen dyrkes det mest ris.

## Politikk
Politisk har Biratnagar spilt en viktig rolle både for Nepals Kongresspartis og Nepals Kommunistiske Partis utvikling. Da det var streik i juteindustrien her i 1947 kom både Man Mohan Adhikari og Girija Prasad Koirala fra India for å lede streiken. 

## Referanser


## Eksterne lenker
* 
* Our Biratnagar
* Biratnagar
Vigmostad kirke

**Vigmostad kirke** er en korskirke fra 1848 som ligger i tettstedet Vigmostad i Lindesnes kommune, Agder fylke.

Byggverket er i tre og har 400 plasser. Sogneprest Nils Jensson Lassen var byggmester for kirken og han kan også ha vært arkitekten.

Øverste del av altertavlen kommer fra den tidligere kirken som ble bygget i ca. 1700.

Adkomst til stedet er via Fv447 og Rv460.

## Referanser


## Eksterne lenker
* Lindesnes menighet – Vigmostad kirke
* 
*
Akrisios

**Akrisios** (gresk: Ἀκρίσιος) var i henhold til gresk mytologi en mytisk konge av Argos og sønn av Abas og Aglaia, (eller av Okalea, avhengig av forfatter). Han var sønnesønn av Lynkeos, oldebarn av Danaos. Hans tvillingbror var Proitos, som det ble sagt at han kranglet med allerede mens de lå sin mors mave. Da Abas døde og Akrisios hadde vokst opp, forviste han broren Proitos og tok fra ham arven hans. Støttet av sin svigerfar Iobates fra Lykia, kom Proetos tilbake og Akrisios ble tvunget til dele kongedømmet med broren som fikk Tiryns mens han selv beholdt Argos for seg selv.

## Bronsefengselet
Skuffet over at han ikke hadde en sønn konsulterte Akrisios orakelet i Delfi, som advarte ham om at han en dag ville bli drept av sønnen til sin datter Danaë. Datteren var da barnløs, og for å sikre seg at denne tilstanden fortsatte holdt han henne innesperret i kammer av bronse i sitt palass, men åpen mot himmelen i borggården. Zevs fattet interesse for kvinnen, og befruktet henne i formen av å være en dusj av gull. En del avvikende myter hevder at det var hennes onkel Proitos som gjorde henne gravid.

Den gravide Danaë fødte deretter Persevs. Akrisios la barnet og Danaë i en kiste og sendte den ut på havet. Zevs ba Poseidon stille vannet. Det gjorde han og Danae og Persevs overlevde og fløt i land på øya Serifos. En fisker som het Diktys (bror av kong Polydektes som hersket over Serifos), fant paret og tok seg av dem.

Persevs vokste opp til å bli en helt, som drepte Medusa og reddet Andromeda. Både Persevs og Danaë vendte tilbake til Argos i følge med Andromeda, men Akrisios hadde dratt til Larisa nord i Hellas. Persevs reiste etter og i Larisa deltok han i en del gravleker. Ved et ulykkestilfelle rammet han Akrisios i hodet med en diskos og drepte faren. Således ble profetien i Delfi oppfylt.

## Grunnlegger av delfiske amfiktyoni
I henhold til skolia (kommentar) på Euripides, var Akrisios grunnleggeren av det delfiske amfiktyoni (en form for religiøst-politisk stammeforbund, «et forbund av naboer»). Strabon mente at det hadde eksistert før Akrisios' tid, og at han isteden var kun den første som regulerte affærene til amfiktyoniet, bestemte hvilke byer som kunne delta i rådet, ga hver av dem en stemme, og vedtok lovgivningen for det.

## Referanser
Korshamn kapell

**Korshamn kapell** er en langkirke fra 1906 i Lyngdal kommune, Agder fylke.

Byggverket er i tre og har 100 sitteplasser. Kirken ligger i Lister prosti, Agder og Telemark bispedømme.

## Referanser


## Litteratur
* 

## Eksterne lenker
* 
*
Nebukadnesar

**Nebukadnesar** kan referere til:

* Nebukadnesar I, konge i Babylonia omkring 1100-tallet f.Kr.
* Nebukadnesar II, hersker i Babylonia ca. 630–562 f.Kr.
Stein Endresen

** Stein Endresen** (født 4. oktober 1959 i Nesodden) er en norsk sprangrytter med base i Sandefjord, Stall Bergan Ridesenter. Han konkurrerer for Larvik og Sandefjord Rideklubb.

Han deltok i VM i den Haag, Nederland i 1994 på hesten Delight. De oppnådde en 67.-plass individuelt.

Stein Endresen har startet i alt 28 World Cup-klasser i sprangridning.

Han er 1.75 meter høy.

## Øvrige meritter
* 2007: Sjetteplass lag i EM i sprangridning

## Eksterne lenker
*
Harkmark kirke

**Harkmark kirke** er en langkirke fra 1613 på Harkmark i Mandal, Lindesnes kommune, Agder fylke. Byggverket er i tømmer og har 135 plasser. Den står på stedet hvor en eldre kirke har ligget, og det er en 4 meter stor ring av seks bautasteiner like foran kirken. Kirkestedet Harkmark er fra vikingtiden, det var eneste handelssted i vestre Agder og nevnes i Snorres kongesagaer. Ved siden av Vanse kirke, Oddernes kirke og Høvåg kirke er Harkmark blant kristenhetens tidlige kirkesteder på Agder.

Adkomst til stedet, som er et velkjent turistmål, er via Fv203 og Fv204/E39.

## Referanser


## Eksterne lenker
* 
* 
*  Kirker i Norge  (*Kirchen in Norwegen*)
* Agderkultur
Geir Gulliksen (sprangrytter)

**Geir Gulliksen** (født  1960 i Ålesund) er en norsk sprangrytter, basert ved Stall Gullik Ridesenter i Drammen. Hans datter Victoria og hans sønn Johan Sebastian er også sprangryttere.

Gulliksen har deltatt i tre verdensmesterskap, seks europamesterskap og to World Cup-finaler i sprangridning. Nå skal han for tredje gang, delta i en world cup-finale etter at han kom på 19.-plass i sist EM. 

Han deltok i Sommer-OL 2008 og Sommer-OL 2020 der han kom til finalen. Han var i sommer-OL avholdt i Tokyo i 2021 den eldste norske OL-utøveren noen gang.

## Referanser


## Eksterne lenker
* 
* 
* Stall Gullik
Tony André Hansen

**Tony André Hansen** (født 1979) er en norsk sprangrytter. Hansen har tidligere konkurrert for Skogan Rideklubb, Larvik og Stavern rideklubb, Brunlanes og Stavern Rideklubb og Toppidrettsgymnaset rideklubb. 

## OL 2008
Hansen deltok på det norske spranglandslaget i sommer-OL 2008. Før finalen i individuell sprangridning i Hongkong, ble Hansen og hesten Camiro utestengt på grunn av en positiv dopingprøve avlagt etter lagkonkurransen, hvor A-prøven viste spor av stoffet capsaicin. B-prøven var også positiv. I lagkonkurransen tok Norge en bronsemedalje, men det norske laget mistet medaljen på grunn av dette.

## Meritter
* Fire Grand Prix-seire
* Nummer ti i europafinalen i verdenscupen
* Deltok i verdenscupfinalen i Las Vegas (2006)
* Deltok i to EM i sprangridning (sjetteplass lag i 2007-EM) samt ett VM i Achen i 2006
* Vinner av Norway Grand Prix (2008)
* Deltok på vinnerlaget i nasjonshoppingen i Lummen (5-stjerners), Belgia (2008) og en tredjeplass i 2009

## Eksterne lenker
*
Volker Bouffier

**Volker Bouffier** (født 18. desember 1951 i Giessen) er en tysk politiker (CDU). Han ble 31. august 2010 av Hessens landdag valgt som delstatens ministerpresident og gjenvalgt 18. januar 2014. 

Bouffier var fra 7. april 1999 til 31. august 2010 innenriksminister i Hessen. Han er utdannet jurist ved universitetet i Giessen og har arbeidet som advokat. Volker Bouffier ble med virkning fra 1. november 2014 valgt som president for Forbundsrådet for en periode på ett år. Stillingen går på omgang mellom ministerpresidentene i Tysklands delstater.

## Referanser

## Eksterne lenker
*
Holum kirke

**Holum kirke** er en korskirke fra 1825 i Holum i Mandal, Lindesnes kommune, Agder fylke.

Byggverket er i tre og har 480 plasser.

Adkomst til stedet, som er et velkjent turistmål, er via Fv214 og Fv201/Rv455.

## Referanser


## Kilder
* 

## Eksterne lenker
* 
* 
*  Kirker i Norge  (*Kirchen in Norwegen*)
Yūya Oikawa

**Yūya Oikawa** (født 16. januar 1981) er en japansk skøyteløper.

Oikawa vant gull i det asiatiske distansemesterskapet på 500 meter i 2004 i Chuncheon i Sør-Korea. Han ble nummer 4 på 500 meter under VM enkeltdistanser i Inzell i 2005, hvor det ble dobbelt japansk med gull til Joji Kato, og nummer 4 i på 500 meter i OL i Torino i Italia i 2006. 

## Personlige rekorder

## Referanser


## Eksterne lenker
* 
* Om Yuya Oikawa på SkateResults.com
* Bilder av Oikawa på DESGphoto